पढ़ाई ख़त्म हुई। शहर छूट गया। करीब पैतालीस वर्ष बाद देखा फिर जयपुर। इस बीच कितना पानी बह गया होगा गंगा जमुना की पुलों के नीचे, हिसाब लगा सकता है कोई? खैर पानी का तो स्वभाव ही है बहना। अनिवार्य ही है बहना नहीं तो अपनी ताज़गी कैसे रख पाएगा वह? सृष्टि के प्रारम्भ से नदिया का पानी सागर से मिलने को अधीर बहता ही रहा है पर बालू तो नदी नहीं कि बह जायेगी। हवा से उड़ भीत्तर फर्श और फर्नीचर पर पसर भी जाये तो भी झाड़ बहुार कर यथास्थान लौटा दी जाती है। पहले मन में प्रश्न उठता था 'कहाँ से आई इतनी रेत?' अब जानना चाहती हूँ कि आखिर गर्इ कहाँ वह रेत?' बच्चों से मैं जब भी जयपुर की रेत के बारे में बात करती तो वह भी देखने को उत्सकु होते – और जयपुर रेत देखने आये तो रेत ग़ायब! गलता जी के ऊपर तक घूम आए। मीलों फैली रेत तो छोड़ो क्यारी भर रेत भी नहीं दिखी कहीं। बच्चों को ऊँट गाड़ी में बैठाने का वादा किया था मैने पर ऊँटगाड़ी कहीं हो तो बैठें न? तब किसी के घर मिलने जाते तो सड़क होते हुए भी लगता था रेत पर चल रहे हैं। उसी बालू के कारण दिन गर्म होता था।